Diari Oficial de la Generalitat Valenciana


Sumari del DOGV 2615, del 30-10-1995 (1995/836572)

RESOLUCIÓ d'11 d'octubre de 1995, de la Universitat Politècnica de València, per la qual es convoquen proves selectives per a l'accés a un lloc de tècnic superior de l'Institut de Ciències de l'Educació, sector administració especial, pel sistema d'accés lliure.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2615

Data del DOGV
:   30-10-1995

Secció del DOGV
:   AUTORITATS I PERSONAL

Número del document
:   1995/836572


Data del document
:   11-10-1995

Organisme emissor
:   Universitat Politècnica de València

Tipus de document
:   Resolució

RESOLUCIó d'11 d'octubre de 1995, de la Universitat Politècnica de València, per la qual es convoquen proves selectives per a l'accés a un lloc de tècnic superior de l'Institut de Ciències de l'Educació, sector administració especial, pel sistema d'accés lliure.   
Aquest rectorat, en virtut de les competències que té atribuïdes per l'article 18, en relació amb el punt 3.e) de la Llei de Reforma Universitària; de conformitat amb el que disposen els estatuts d'aquesta Universitat Politècnica de València, i segons les normes de selecció de personal previstes en la Llei de la Funció Pública de la Generalitat Valenciana i les normes que la despleguen, convoca proves selectives per a l'accés a un lloc de tècnic superior de l'ICE, sector administració especial, d'acord amb les següents  
Bases  
1. Objectiu de la convocatòria  
Aquesta convocatòria té per objecte la selecció de personal, mitjançant el sistema de concurs-oposició, per cobrir un lloc vacant de tècnic superior de l'ICE, del grup A, sector administració especial, pel torn d'accés lliure, d'acord amb les característiques que s'especifiquen en l'annex I.  
2. Condicions generals dels aspirants  
2.1 Per a ser admès a la realització d'aquestes proves selectives, caldrà:  
a) Ser espanyol o de nacionalitat d'un dels altres estats membres de la Unió Europea o d'aquells estats als quals sia d'aplicació la lliure circulació de treballadors, en els termes previstos en la llei estatal que regule aquesta matèria.  
b) Haver fet els 18 anys.  
c) Trobar-se en possessió del títol de llicenciat en Ciències de l'Educació (especialitat orientació).   
d) No patir cap malaltia o defecte físic que impedisca l'exercici de les funcions del lloc de treball ofert.  
e) No trobar-se inhabilitat penalment per a l'exercici de funcions públiques.   
f) No haver estat separat, mitjançant expedient disciplinari, de cap administració o ocupació pública.   
2.2 Les condicions per a ser admès a les proves s'hauran de complir en el moment de finalitzar el termini de presentació de sol·licituds i durant tot el procés selectiu fins el moment de la presa de possessió.  
3. Sol·licituds  
Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex IV, que serà facilitada gratuïtament en el Servei de Recursos Humans de la Universitat Politècnica de València, camí de Vera s/n, València, edifici Rectorat.  
El tribunal qualificador establirà, per a les persones que així ho sol·liciten, les adaptacions necessàries per a la realització de les proves. A aquest efecte, els interessats hauran de formular la petició corresponent en la sol·licitud de participació en aquestes proves selectives.  
4. Drets d'examen  
Els drets d'examen seran de 3.050 PTA i s'ingressaran al compte corrent núm. 38556677408859 -Taxes-, de la Caixa d'Estalvis de València, Castelló i Alacant (Bancaixa), a la Urbana 724, situada a la Universitat Politècnica de València, camí de Vera s/n, 46712 València. El justificant de pagament dels drets d'examen es farà amb la impressió del segell, en la sol·licitud, de l'esmentada entitat.  
5. Presentació de sol·licituds  
5.1 Les sol·licituds s'adreçaran al Rectorat de la Universitat Politècnica de València, camí de Vera s/n, 46455 València, en el termini de 20 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
5.2 La presentació de sol·licituds podrà fer-se al Registre General de la Universitat Politècnica de València, camí de Vera s/n, 46963 València, edifici Rectorat o en qualsevol de les formes establertes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Juntament amb la sol·licitud haurà de presentar-se, obligatòriament, la documentació següent:  
- Fotocòpia del DNI  
- Currículum professional  
- Acreditació documental (amb originals o còpies compulsades) de l'experiència, la formació, els coneixements i altres mèrits relacionats amb el lloc, que s'al·leguen com a mèrits en el currículum.  
6. Admissió dels aspirants  
6.1 Per a ser admès a la realització de les proves selectives, pel que fa a les condicions generals dels aspirants, serà suficient la declaració d'aquestes en el moment de presentar la sol·licitud, i hauran de ser acreditades en el termini de vint dies hàbils següents a la publicació de la llista d'aprovats.  
6.2 Acabat el termini de presentació de sol·licituds, després de la verificació que s'ha realitzat el pagament dels drets d'examen, la Universitat Politècnica de València dictarà resolució, la qual es publicarà en el Diari Oficial de la Generalitat Valenciana, i que contindrà la llista provisional d'admesos i exclosos a la realització de les proves.  
6.3 Els aspirants podran, en el cas d'error o exclusió, corregir els defectes en què hagen incorregut en la sol·licitud, o realitzar les al·legacions que consideren convenients en el termini de 10 dies hàbils comptadors a partir de l'endemà de la publicació de la llista provisional d'admesos i exclosos.  
6.4 En tot cas, per tal d'evitar errors i, en el cas que es produïsquen, possibilitar-ne la correcció en temps i forma, els aspirants comprovaran fefaentment que no són a la llista provisional d'exclosos i que els seus noms i dades consten correctament en les pertinents llistes d'admesos.  
6.5 Transcorregut el termini anterior, vistes les al·legacions i corregits els defectes, si cal, es dictarà resolució amb la llista d'admesos a la realització de les proves que es publicarà en el Diari Oficial de la Generalitat Valenciana.  
6.6 La resolució en què es faça pública la llista d'admesos a la realització de les proves, s'establirà, amb 15 dies d'antelació com a mínim, la data, el lloc de celebració i l'hora de començament de l'exercici.  
7. Proves selectives  
7.1 El procediment de selecció dels aspirants serà el de concurs-oposició lliure.  
7.2 Desenvolupament de l'oposició:  
L'oposició constarà de tres exercicis i seran eliminatoris.  
7.2.1 Primer exercici. Es farà per escrit i versarà sobre els coneixements que s'especifiquen en l'annex II i III d'aquesta convocatòria.  
Aquest exercici es podrà fixar en forma de preguntes a desenvolupar pels opositors o en forma de test amb quatre respostes alternatives, de les quals només una d'aquestes serà la correcta. El tribunal fixarà la seua duració amb l'antelació que calga, atenent el contingut d'aquest.  
7.2.2 Segon exercici. Consistirà en el desenvolupament per escrit de dos temes elegits entre tres extrets a l'atzar d'entre els temes de l'annex III. El tribunal podrà ordenar la lectura pública d'aquest exercici als opositors.  
7.2.3 Tercer exercici. Consistirà en la realització d'una prova pràctica, dissenyada pel tribunal, d'acord amb el temari especificat en l'annex III i les funcions del lloc que s'especifica en l'annex I.  
7.3 Qualificació dels exercicis  
7.3.1 El primer exercici es qualificarà de zero a deu punts, i serà necessari obtenir per a superar-lo un mínim de cinc punts.   
En el supòsit que l'exercici es desenvolupe en forma de test amb quatre alternatives de resposta, les contestacions correctes es valoraran amb un punt, les contestacions en blanc amb zero punts i les contestacions errònies es valoraran negativament amb una penalització equivalent a un terç del valor de cada contestació correcta.  
7.3.2 El segon exercici es qualificarà de zero a deu punts, i serà necessari obtenir per a superar-lo un mínim de cinc punts.  
7.3.3 El tercer exercici es qualificarà de zero a deu punts, i serà necessari obtenir per a superar-lo un mínim de cinc punts.  
7.3.4 La qualificació resultant dels tres primers exercicis es determinarà per la suma de puntuacions obtingudes en cadascun d'aquests.  
A continuació es configurarà una llista que estarà ordenada per puntuació de major a menor amb els aspirants que hagen aconseguit superat aquests tres exercicis.  
Sols els inclosos en aquesta llista podran passar a realitzar la fase de concurs.  
7.4 Fase de concurs  
La valoració dels mèrits per a l'adjudicació dels llocs es farà d'acord amb el barem publicat en el Diari Oficial de la Generalitat Valenciana de 2 de juliol de 1991, Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, exceptuant l'antiguitat i el grau personal, i es realitzarà l'entrevista personal.  
Sols podran participar en aquesta fase els aspirants que hagen superat la fase d'oposició.  
7.5 La puntuació final del concurs-oposició estarà constituïda per la suma de les puntuacions obtingudes en cada fase.  
A continuació es configurarà una llista que serà ordenada per puntuació de major a menor i s'interromprà quan el nombre d'inclosos en aquesta coincidisca amb el nombre de llocs de treball convocats en aquesta resolució.  
En cas d'empat entre aspirants, l'ordre s'establirà segons la major puntuació obtinguda per cada aspirant en el segon exercici, i, en segon lloc, si aquest es manté, segons la major puntuació obtinguda en el primer. Si persisteix l'esmentat empat, l'ordre s'establirà mitjançant sorteig públic d'aquests.  
8. Desenvolupament de les proves selectives  
8.1. Els exercicis es faran a València capital.  
El primer exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista d'admesos a la realització de les proves.  
8.2. Els aspirants seran convocats per a cada exercici en crida única.  
En els exercicis que no es puguen celebrar conjuntament, l'ordre d'actuació dels aspirants serà, de conformitat amb la Resolució d'11 de maig de 1994, de la Direcció General de la Funció Pública de la Generalitat Valenciana, per ordre alfabètic de cognoms, començant per la lletra N.  
Els membres del tribunal qualificador i el personal col·laborador no permetran l'accés a la sala, on es realitze l'exercici, d'aquelles persones que compareguen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades dels esmentats documents; i també de l'exemplar per a l'interessat de la sol·licitud d'admissió a les proves.  
8.3 Començades les proves, el tribunal farà públic, al local on s'haja celebrat l'anterior, l'anunci de la celebració de la resta d'exercicis, amb una antelació mínima de 48 hores.  
9. Publicitat de les llistes  
9.1 En acabar cadascun dels tres primers exercicis, el tribunal publicarà en el lloc d'examen les relacions d'aspirants que hagen obtingut una qualificació de cinc o més punts.  
Així mateix, es publicaran les relacions a les quals fa referència la base 7.3.4 en els llocs abans esmentats, i també la qualificació obtinguda en la fase de concurs.  
9.2. Una vegada finalitzades les proves, el tribunal publicarà mitjançant anunci als locals on s'han celebrat les proves, les relacions amb la puntuació final a què fa referència la base 7.5, que constituiran les llistes dels aspirants que han resultat aprovats, per ordre de puntuació.  
En cap cas el tribunal podrà declarar que han superat les proves selectives un nombre superior al de vacants convocades.  
9.3. El tribunal elevarà al rector les llistes dels aspirants que han superat les proves per ordre de puntuació a què fa referència la base 7.5 per a la inserció en el Diari Oficial de la Generalitat Valenciana.  
10. Coneixements de valencià  
10.1 Els qui superen les proves selectives acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana.  
10.2 Els qui no puguen acreditar aquests coneixements d'acord amb el que estableix el punt anterior, hauran de realitzar el curs específic de valencià al qual fa referència l'article 50 del Decret Legislatiu de 20 de març de 1992.  
11. Presentació de documents  
11.1 En el termini de 20 dies hàbils comptadors des de l'endemà al de la publicació en el Diari Oficial de la Generalitat Valenciana de les relacions a que fa referència la base 9.3, els aspirants proposats hauran de presentar en el Servei de Personal de la Universitat Politècnica de València els documents següents:  
11.1.1 Certificat de naixement expedit pel registre civil corresponent o fotocòpia compulsada del DNI.  
11.1.2 Fotocòpia compulsada del títol acadèmic exigit segons aquesta convocatòria.  
11.1.3 Declaració de no haver sigut separat, mitjançant expedient disciplinari, de cap administració o ocupació pública ni trobar-se inhabilitat penalment per a l'exercici de les funcions públiques.  
11.1.4 Certificat mèdic acreditatiu de posseir la capacitat física necessària per a l'exercici de les funcions del lloc de treball ofert.  
11.1.5 Els aspirants discapacitats hauran de presentar certificat de la Conselleria de Treball i Afers Socials o de l'òrgan competent d'altres administracions públiques, que acredite una discapacitació igual o superior al 33%, i també la capacitat per a exercir les funcions que corresponen a la vacant oferta.  
11.2 La falta de presentació de la documentació dins el termini indicat, tret dels casos de força major, la presentació de documents dels quals es desprenga l'incompliment de les condicions generals de la convocatòria o els supòsits de falsedat en la declaració, produiran la invalidesa de les actuacions de l'aspirant i la nul·litat subsegüent dels actes del tribunal respecte d'aquell, sense perjudici de les responsabilitats en què haurà pogut incórrer.  
12. Nomenament de funcionari de carrera  
Després que la persona interessada lliure els documents pertinents i estipulats en la base 11, el Rectorat de la Universitat Politècnica de València emetrà resolució amb el nomenament de l'esmentada persona com a funcionari de carrera.  
13. Tribunals  
13.1 El tribunal qualificador d'aquesta oposició serà nomenat pel rector després que s'hagen publicat les llistes provisionals d'admesos i exclosos.  
13.2 El tribunal podrà designar, per a la realització de les proves, els col·laboradors, ajudants i assessors especialistes que estime oportú.  
13.3 Els membres del tribunal, i també els assessors, s'han d'abstenir quan hi concórreguen circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú; també poden ser recusats pels interessats.  
Així mateix, s'hauran d'abstenir els qui hagen realitzat tasques de preparació d'aspirants en els cinc anys anteriors a la publicació d'aquesta convocatòria.   
13.4 El tribunal, i també els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat, de conformitat amb el que preveu la base 8.2.  
13.5 A l'efecte de comunicacions i de qualsevol altra incidència, el tribunal tindrà la seu a la Universitat Politècnica de València, camí de Vera s/n, 46424 València.  
13.6 El tribunal tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó del servei i Ordre de 17 de febrer de 1986 (Diari Oficial de la Generalitat Valenciana de 10 de març de 1986), per la qual es desplega l'anterior decret.  
14. Recursos   
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu davant la Sala Contenciosa Administrativa del Tribunal de Justícia de la Comunitat Valenciana, dins el termini de dos mesos comptadors des de l'endemà de la publicació d'aquesta en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu autor de l'acte, segons el que exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Ateses les actuacions del tribunal es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini d'un mes, comptador des de l'endemà de la seua publicació. El recurs es podrà interposar davant de l'òrgan que va dictar l'acte que s'impugna o davant del rector com a òrgan competent per a resoldre'l.  
València, 11 d'octubre de 1995.- El rector de la Universitat Politècnica de València: Justo Nieto Nieto.  
ANNEX I  
Codi del lloc: P667  
Denominació del lloc: tècnic superior ICE.  
Catalogació del lloc: grup A, complement de destinació 17, complement específic A.  
Sector: administració especial.  
Destinació: Institut de Ciències de l'Educació.  
Jornada: 37 hores i 30 minuts setmanals.  
Requisits: títol de llicenciat en Ciències de l'Educació (especialitat orientació).  
Funcions generals del lloc:  
- Col·laboració amb els serveis psicopedagògics.  
- Consulting i assessorament personal a estudiants universitaris.  
- Activitats de formació en matèria de tècniques de treball intel·lectual als estudiants universitaris i altres activitats de formació reglada de caràcter pedagògic.   
- Estudis prospectius de caràcter pedagògic.  
- Avaluació de materials didàctics en projectes d'innovació universitària.  
- I totes aquelles altres funcions inherents al lloc de treball i categoria professional.  
ANNEX II  
Programa  
1. Constitució espanyola de 1978.  
2. Estatut d'Autonomia de la Comunitat Valenciana.  
3. La Llei Orgànica de Reforma Universitària.  
4. Els estatuts de la Universitat Politècnica de València.  
5. El professorat universitari: règim jurídic. Classes i funcions.  
ANNEX III  
Programa  
1. Factors d'èxit/fracàs en l'ensenyament superior  
2. Metodologia per a l'estudi universitari  
3. Interacció entre autoestima i èxit acadèmic: tècniques d'assessorament per a la potenciació de l'autoestima.  
4. L'avaluació de la qualitat de la docència universitària.  
5. La qualitat de la formació d'entrada dels alumnes en els estudis científico-tècnics.  
6. Innovació i qualitat en la docència universitària.  
7. Criteris i programes per a la formació inicial del professorat universitari.  
8. Criteris de perfeccionament del professorat universitari.  
9. Assessorament a professors universitaris mitjançant tècniques de microensenyament.  
10. Tècniques de grup en pedagogia universitària.  
11. Criteris per a l'elaboració i avaluació dels materials didàctics en projectes d'innovació universitària.  
12. L'assessorament individualitzat als alumnes universitaris: principis generals, models, tècniques d'assessorament i consell.  
13. Organització i funcionament d'un servei psicopedagògic en l'àmbit universitari.  
14. Criteris per a l'elaboració d'un programa d'acollida i seguiment d'alumnes de nou ingrés a la universitat.  
15. Disseny i gestió d'activitats de formació complementàries.